Die eerste definisie beskryf nie ‘n sondige handeling/gedagte nie; die tweede wel. Wanneer jy ‘n sondige daad bedink en oorweeg, dan het jy reeds oor die sonde-grenslyn getrap. Jesus is versoek in die vorm van die eerste definisie, behalwe dat Hy nooit deur ‘n sondige natuur verlei is nie, omdat dit nie in Sy wese in Hom bestaan het nie. Satan het sondige dade aan Jesus voorgestel, maar Hy het nooit die begeerte gehad om aan sonde deel te neem nie. Dus was Hy versoek soos ons, maar het sondeloos gebly.